runetrust/blame-folketinget-dk huggingface dataset:
Anders Fogh Rasmussen (V), 2006-01-25:
Der er ikke noget som helst, der er trukket tilbage.
Men jeg vil ikke hænges op på, hvordan forskellige medier udlægger, hvad der bliver sagt.
Derfor har jeg i dag gjort mig den ulejlighed at lave en fuldstændig udskrift af, hvad jeg rent faktisk har sagt på pressemødet.
For jeg har set, at der er nogle, der har fået det galt i halsen.
Udtalelserne, som jeg kom med, er krystalklare, nemlig punkt 1, at kontanthjælpsloftet står fast.
Og punkt 2, at skulle der være grupper, som utilsigtet er kommet i klemme, f.eks. sindslidende, må man finde en løsning på det, men ikke ved at ændre kontanthjælpsloftet.
Det er det, vi har bedt socialministeren om at kigge på, og hvis socialministeren ved den undersøgelse konstaterer, at der er noget at gøre, vil socialministeren komme med et udspil i løbet af foråret.
Hermed sluttede spørgsmålet.
Lene Espersen (KF), 2006-01-25:
Det, der er helt afgørende for regeringen, er, at lovgivningen er klar på det her område, og for mig at se er det selvfølgelig meget vigtigt, at politiet også sikrer, at der bliver fulgt op på de ting, som bl.a. bliver rejst i pressen, med henblik på at undersøge, om gældende lovgivning bliver overtrådt af en eller flere personer, og det er jo præcis det, som Københavns Politi er i færd med at undersøge.
Men jeg vil også sige til hr. Peter Skaarup, at det ikke er nogen hemmelighed, og det mener jeg sådan set også er noget, som har været fremme i pressen igennem de sidste par år, efter at terrorlovgivningen er trådt i kraft, at det stadig væk er sådan, at vi lever i en retsstat, hvor der er en bevisbyrde at løfte fra politiets side, og at det nogle gange kan være vanskeligt at tilvejebringe disse beviser.
Jeg mener, at det afgørende i en sag og også i den pågældende sag, som diskuteres her i dag, er, at politiet er i gang med at undersøge sagen, og at det er med henblik på at undersøge, om der er grundlag for at rejse sigtelse.
Lovgivningen er på plads.
Det fremgår af begrundelsen for spørgsmålet, at der med spørgsmålet sigtes til de oplysninger, der har været fremme i pressen om, at et dansk tøjfirma er påbegyndt salg af T-shirts påtrykt FARC og PFLP, og at overskuddet ved salg af disse T-shirts skulle gå til FARC og PFLP.
Jeg synes, det er vigtigt at få understreget, at som bekendt er det efter straffelovens § 114 a strafbart direkte eller indirekte at yde økonomisk støtte, tilvejebringe eller indsamle midler eller stille penge, andre formuegoder eller finansielle eller andre lignende ydelser til rådighed for en gruppe eller en sammenslutning, der begår eller har til hensigt at udføre terrorhandlinger.
Jeg har i anledning af spørgsmålet indhentet en udtalelse fra Politidirektøren i København, der over for mig har oplyst, at Københavns Politi den 18. januar i år som følge af de nævnte oplysninger i pressen påbegyndte en undersøgelse af, om der er grundlag for at rejse sigtelse i sagen.
Undersøgelsen er endnu ikke afsluttet, og der er således ikke på nuværende tidspunkt rejst sigtelser i sagen.
Jeg finder, at det af principielle grunde ville være forkert, hvis jeg som justitsminister udtalte mig nærmere om forhold, der er omfattet af den igangværende politimæssige efterforskning.
Peter Skaarup (DF), 2006-01-25:
Det er selvfølgelig noget, der udfordrer vores terrorlovgivning, for vores terrorlovgivning er strikket sådan sammen, at det ikke bare er ulovligt at udføre terror, men også at støtte terror, og specielt økonomisk er det jo et problem, hvis vi i Danmark har nogle mennesker, der støtter terror direkte, f.eks. ved salg af T-shirts eller ved indsamlinger og lignende.
Mit spørgsmål er altså til regeringen: Hvad har man tænkt sig at gøre ved de her aktiviteter?
Som jeg har hørt det, fortsætter aktiviteterne.
Der har været mange hits på deres hjemmeside, der er solgt mange T-shirts, og der er det så vigtigt, at man reagerer, hvis man mener noget med den lovgivning, vi har om terror.
»Vil ministeren bede politiet undersøge, hvorvidt et dansk tøjfirma lovligt kan sælge T-shirts med logoer for terrororganisationer opført på EU's terrorliste og sende en del af overskuddet for hver solgt T-shirt til terrororganisationerne PFLP og FARC?«
Skriftlig begrundelse Af nyhederne på TV 2 den 19. januar 2006 samt af et telegram fra Ritzaus Bureau samme dag fremgår det, at et dansk tøjfirma lancerer en kollektion af T-shirts, som skal være med til at støtte organisationer i Mellemøsten og Colombia, der er opført på EU's terrorliste.
Der er logoer på de pågældende T-shirts for den palæstinensiske terrororganisation PFLP og den colombianske oprørsgruppe FARC.
FARC er berygtet for sine mange bortførelser og narkovirksomhed.
For hver T-shirts der bliver solgt, vil firmaet, som kalder sig Fighters and Lovers, sende 35 kr. videre til disse terrororganisationer.
Spørgeren skal bede ministeren sikre, at politiet undersøger sagen grundigt med henblik på at få afklaret, hvorvidt det er lovligt eller ej at sælge den slags T-shirts og yde økonomisk støtte til de nævnte organisationer.
Ole Sohn (SF), 2006-01-25:
»Vil statsministeren oplyse, om han har bedt socialministeren, jf. statsministerens pressemøde den 13. december 2005, om at komme med forslag til en særordning for psykisk syge, samt hvornår statsministeren i givet fald forventer at en særordning ligger klar til drøftelse?«
Skriftlig begrundelse
Det fremgår i omtaler af statsministerens pressemøde d. 13. december 2005, at socialministeren ville få til opgave at komme med forslag til en særordning for psykisk syge.
Anders Fogh Rasmussen (V), 2006-01-25:
Jamen det er min klare opfattelse, at det ikke er kontanthjælpsloftet, der spærrer for noget.
Kon tanthjælpsloftet bidrager tværtimod til at sikre, at det altid kan betale sig at arbejde.
Det er ubegribeligt for mig, at der er så mange, der hos Socialdemokratiet og venstrefløjen sætter spørgsmålstegn ved selve det grundprincip, at det altid skal kunne betale sig at arbejde.
Men det er derfor, loftet over kontanthjælpen er indført.
Hvis det er personlige problemer, folk har, alkoholmisbrug, stofmisbrug eller psykisk sygdom, som umiddelbart forhindrer dem i at gå på arbejde, så er det jo her, der skal sættes ind med en målrettet indsats for at afhjælpe de personlige problemer med henblik på at få de mennesker i beskæftigelse.
Og for at gentage det: Vi er altså nødt til at holde fast i, at kontanthjælpen som udgangspunkt er en midlertidig ydelse for mennesker, der har forbigående vanskeligheder af den ene eller den anden art.
For mennesker med mere permanente problemer må man finde andre løsninger.
Peter Skaarup (DF), 2006-01-25:
Jeg synes selvfølgelig, det er godt, at sagen bliver undersøgt, og jeg vil være meget interesseret i at høre, hvad resultatet bliver af den undersøgelse.
Det, der kan være diskussionen her, er jo: Hvor lang tid skal man lade sådan noget finde sted uden at reagere?
Som jeg har hørt det, også af de udtalelser, der har været fra Københavns Politi,
er man jo ikke i tvivl om, at hvis man kan bevise, at der finder de her indsamlinger sted, altså 35 kr. for hver T-shirt, jamen så er det en klar overtrædelse af terrorlovgivningen, og så kan det medføre en langvarig fængselsstraf.
Det, der for mig at se er problemet, er, at aktiviteterne får lov til at køre, og der vil jeg spørge justitsministeren, om ikke også justitsministeren kan se, at der er et problem i, at vi har en organisation i Colombia, der udfører terrorisme, kidnapninger osv., at vi har en organisation i Mellemøsten, der også gør det, og at begge får støtte fra Danmark.
Det vækker naturligt uro og oprør i de lande, som vi taler om her.
Lene Espersen (KF), 2006-01-25:
Jeg vil sige til hr. Kim Christiansen, at uanset hvordan vi vender og drejer tingene, så lever vi i en retsstat, og det betyder bl.a., at det er politiet, der skal tilvejebringe tilstrækkeligt med efterforskning, til at anklagemyndigheden overbevisende kan fremlægge dokumentation for, at lovgivningen er overtrådt.
Som jeg allerede har tilkendegivet over for hr. Peter Skaarup, vil jeg sige, at i sager som disse, som har stor mediebevågenhed, er det altså ikke nok, at der er nogle løsrevne citater i en avis.
Der skal altså også konkrete beviser på bordet, for at anklagemyndigheden har en sag, der kan bære ved domstolene, og jeg lægger ikke skjul på, at det kræver en betydelig arbejdsindsats at tilvejebringe også den type materiale.
Thomas Adelskov (S), 2006-01-25:
Hovedproblemstillingen og det, vi spørger om, er, om man vil give økonomisk kompensation til de psykisk syge, som bliver ramt af kontanthjælpsloftet og ungeindsatsen, og hvordan man vil gøre det.
Så siger statsministeren, at det, jeg kommer med, er en fordrejet fremstilling af, hvad der blev sagt på pressemødet den 13. december.
Vi har jo hørt, at hans ministre har sagt noget andet end det, statsministeren er refereret for på pressemødet.
Jeg vil godt have lov at citere en gang til fra Jyllands-Posten: Regeringen er klar til at give sindslidende hjælp og økonomisk støtte, hvis de rammes utilsigtet af kontanthjælpsloftet.
Jeg skal spørge statsministeren, om det løfte, der blev givet den 13.-14. december, om at give økonomisk hjælp til de sindslidende, som bliver ramt af de her ydelsesforringelser, er trukket tilbage.
Jørgen Arbo-Bæhr (EL), 2006-01-25:
Bare for at gøre det helt klart: Er det virkelig korrekt forstået, at når statsministeren snakker om at forbedre livsvilkårene for sindslidende, som i dag er ramt af kontanthjælpsloftet, så mener ministeren ikke, at deres økonomiske situation skal forbedres?
Kim Mortensen (S), 2006-01-25:
»Da økonomi- og erhvervsministeren ikke har kunnet redegøre for regeringens politik i spørgsmålet om økonomisk kompensation til Fanø efter beslutningen om at nedlægge de maritime uddannelser, og da dette har skadet Fanø Kommunes mulighed for at overleve som selvstændigt lokalsamfund, vil statsministeren da redegøre for, hvilke initiativer regeringens ministre forventes at sætte i værk for at afbøde virkningerne af de økonomiske skader på lokalsamfundet, der er direkte foranlediget af regeringens beslutninger?«
I juni 2004 besluttede økonomi- og erhvervsminister Bendt Bendtsen at nedlægge Maritimt Uddannelses Center i Esbjerg og på Fanø.
Specielt nedlæggelsen af MUV på Fanø er en dramatisk beslutning for lokalsamfundet på Fanø og betyder i stort omfang tab af arbejdspladser og økonomi for kommunen.
I juni 2004 besluttedes det at lukke de maritime uddannelser i Esbjerg og på Fanø.
I mange hundrede år har søfarten været en del af Fanøs livsgrundlag og ikke mindst kultur.
Søfarten er, om man så må sige, det erhverv, der giver nyt blod til Fanø og sikrer Fanøs økonomiske fundament.
Når jeg har stillet det her spørgsmål til statsministeren, så er det, fordi jeg godt kunne tænke mig, at statsministeren her i Folketinget kunne prøve at redegøre for, om regeringen har sådan en fælles politik for de lokalområder, der rammes uhensigtsmæssig hårdt af i det her tilfælde en politisk beslutning.
Vi har i tidligere tilfælde set, at regeringer, også den regering, vi har nu, har iværksat initiativer for lokalområder, når de uhensigtsmæssigt er blevet ramt hårdt af enten en beslutning eller en almindelig udvikling i området.
Det, spørgsmålet her går på, er sådan i almindelighed, når lokalområderne rammes hårdt økonomisk og på arbejdspladser af politiske beslutninger, og i dette særlige tilfælde drejer det sig om beslutningen, der vedrører Fanø.
Anders Fogh Rasmussen (V), 2006-01-25:
Lukningen af det, der hed Maritimt Uddannelsescenter Vest, altså MUV på Fanø, blev besluttet som led i en samlet reform af de maritime uddannelser, en reform, som i øvrigt også betød, at der blev lukket skoler i Odense og Aalborg, ligesom kapaciteten på Svendborg Søfartsskole blev reduceret.
Det er selvfølgelig altid noget, der giver anledning til diskussion i et lokalsamfund, hvis man på grund af strukturændringer lukker eller flytter en institution.
Jeg vil gerne understrege, at regeringen lægger meget stor vægt på at sikre en god og ligelig udvikling rundtomkring i landet.
Det er regeringens helt klare politik, at der skal skabes vækst og beskæftigelse i hele Danmark, og bl.a. etableringen af de regionale vækstfora, som de hedder, er et udtryk for regeringens fokus på denne politik.
Også da vi skulle lave en reform af de maritime uddannelser, tilstræbte vi en regional afbalanceret løsning.
I den samlede aftale indgik også etableringen af det nye Institut for Maritim Forskning og Innovation, som kom til at ligge i Esbjerg, og hertil kommer en ny offshoreuddannelse, som er tilført lokalområdet for at dække det særlige behov.
Samlet har regeringen også tilført området statslige arbejdspladser, eksempelvis er den nye Sikkerhedsstyrelse etableret med ca. 80 arbejdspladser i Esbjerg, og derfor synes jeg, man må sige, at regeringen har gjort sit yderste for at tilstræbe en regional afbalanceret løsning i den beslutning, der er truffet.
Kim Mortensen (S), 2006-01-25:
Jeg tror bare, sagen er den, at på Fanø, som jo i forbindelse med kommunalreformen efter eget ønske har fået lov til at fortsætte som selvstændig kommune, ser man ikke helt en identitet med større byområder som eksempelvis Esbjerg, Odense, Aalborg.
Fanø er en af de mindste kommuner med lige godt og vel 3.000 indbyggere.
Anders Fogh Rasmussen (V), 2006-01-25:
Jeg vil gerne sige til hr. Kim Mortensen, at jeg har meget stor respekt for Fanøs historiske og kulturelle traditioner og tilknytning til søfartserhvervet.
Jeg er også sikker på, at i de regionale vækstfora, der nu bliver etableret rundtomkring i landet, vil man også i det forum, der kommer til at dække Esbjerg-Fanø-området forstå at tage de hensyn, der nu skal tages til en ordentlig og afbalanceret økonomisk og erhvervsmæssig udvikling.
Men hvis det, hr. Kim Mortensen spørger om, er, om regeringen har til hensigt at yde en særskilt støtte til Fanø Kommune i den her anledning, så er svaret nej, det har regeringen ingen tanke om.
Det er faktisk sådan, at ledighedsprocenten på Fanø ligner landsgennemsnittet, at erhvervsindkomsten pr. indbygger på Fanø ligner landsgennemsnittet, så regeringen ser ikke nogen baggrund for en særskilt støtte i den her anledning.
Kim Mortensen (S), 2006-01-25:
Det var jo et meget præcist og noget defensivt svar.
Sagen er faktisk den, at hvor ledigheden i Ribe Amt generelt er faldende – det kan vi glæde os over – så er situationen den på Fanø, at le digheden stiger.
Så der er altså nogle særskilte problemer, som jeg gætter på ikke kun gælder Fanø som øsamfund, men også gælder en række andre øsamfund, hvor der er brug for, at man politisk forholder sig konkret til, hvad man kan gøre i de her tilfælde.
Jeg lagde mærke til, at statsministeren i går, da vi havde en debat om globalisering, netop sagde, at sammenhængskraft også kommer til at gælde de udkantsområder, som bliver ramt af de her beslutninger.
Anders Fogh Rasmussen (V), 2006-01-25:
Regeringen har meget blik for netop sammenhængskraften, og at der er særlige udfordringer i yderområderne i det danske samfund.
Det har vi meget blik for, og vi tilstræber virkelig med regeringens økonomiske politik, den kommunaløkonomiske politik, erhvervsudvikling og etablering af statslige arbejdspladser rundtomkring at tage regionale hensyn.
Det har vi altså også gjort i den her konkrete sag, hvor lukningen af MUV ikke må ses isoleret, men skal ses i sammenhæng med, at der faktisk i området er etableret en række andre ting, som mere end opvejer det tab af arbejdspladser, som umiddelbart kom med lukningen af MUV.
Så hvis vi tager Esbjerg-Fanø-området under et, så er der faktisk netto tilført statslige arbejdspladser.
Hermed sluttede spørgsmålet.
Kim Mortensen (S), 2006-01-25:
Skriftlig begrundelse
Sagsforløbet om nedlæggelse af MUV i Esbjerg er udførligt beskrevet i forfatteren Ann Bildes bog »MUV-affæren«, hvori det mere end antydes, at der i beslutningsforløbet kan have været tale om, at ministeren har varetaget regionalpolitiske interesser i eget valgområde, jf. avisartikel af 24. december 1999 fra Fyens Amts Avis, hvoraf det fremgår, at den nuværende økonomiog erhvervsminister har meget store interesser i at bevare søfartsuddannelserne på Ærø.
Når jeg stiller det her spørgsmål til statsministeren, så er det, fordi der i forbindelse med hele det sagsforløb, der var omkring lukningen af de maritime uddannelser i Esbjerg og på Fanø, selvfølgelig har været meget stor lokal bevågenhed og lokal diskussion.
Efter 5 års diskussioner, efter at den daværende regering i 1999 foreslog at lukke de maritime uddannelser på søfartsskolen i Marstal på Ærø, var det daværende folketingsmedlem og den nuværende formand for Det Konservative Folkeparti samt økonomi- og erhvervsminister en af bannerførerne og var citeret i Fyns Amts Avis for, at han aldrig nogen sinde ville være med til at lukke søfartsskolen i Marstal på Ærø.
Efter de ord, statsministeren tidligere har brugt om pletfri ministre så sent som i grundlovstalen 2001, som jeg tror vi har citeret her, nemlig at der skal være habilitet og pletfrihed, når ministre træffer beslutninger, går spørgsmålet på, om statsministeren synes helt at kunne frikende økonomi- og erhvervsministeren for at have haft en vis lokal interesse i det her forløb.
Anders Fogh Rasmussen (V), 2006-01-25:
Jeg vil gerne understrege, at der efter min opfattelse overhovedet ikke er noget at udsætte på økonomi- og erhvervsministeren i forbindelse med denne sag.
Jeg afviser fuldstændig de beskyldninger, der er rettet mod økonomi- og erhvervsministeren.
Økonomi- og erhvervsministeren har oplyst over for mig, at den søfartspolitiske vækststrate gi blev sendt i en bred høring.
Principperne i vækststrategien og høringssvarene indgik i de efterfølgende drøftelser mellem ministeren og de politiske partier.
Der har således ikke været tale om en afskæring af høringsfasen.
I det oprindelige oplæg fra Søfartsstyrelsen indgik en lukning af Maritimt Uddannelsescenter Vest, MUV.
Der er således ikke tale om, at der er omgjort faglige indstillinger, for så vidt angår MUV.
Den model, der i sidste ende blev valgt, indebar en fjernelse af det statslige tilskud til MUV samt maskinmesterskolerne i Odense og Aalborg.
Endvidere blev optaget på søfartsskolen i Svendborg reduceret.
Grundlaget har altså hele vejen igennem ligget fuldstændig klart, og lad mig minde om, at hr. Kim Mortensens eget parti jo stod bag aftalen om denne reform.
Derfor kan det virke lidt besynderligt, at hr. Kim Mortensen nu sætter spørgsmålstegn ved økonomi- og erhvervsministerens handlemåde, i og med at hr. Kim Mortensens eget parti har bakket op bag planen.
Kim Mortensen (S), 2006-01-25:
Når jeg stiller spørgsmålet og jeg stiller det til statsministeren, så er det faktisk, fordi den dokumentarbog, der er lavet, mere end antyder, at der er lokale interesser i denne sag, og det fremgår sådan set også tydeligt af den debat, der har været.
Det fremgår vel sådan set også, at den endelige beslutning om ændringer i strukturen på de maritime uddannelser er et ministeranliggende, i og med at det ikke har været behandlet her i Folketinget.
Jeg har den oplevelse, at hele det her sagsforløb, og det er også fra min tid, inden jeg blev valgt til Folketinget, ikke har figureret i hverken den politiske debat, den offentlige debat eller i forhold til de interessenter, der har været, eksempelvis de ansvarlige ledere og bestyrelser på de maritime uddannelser i Esbjerg, før beslutningen endeligt var taget.
Det er sådan set hele høringsforløbet, som jeg mener man har sprunget over.
Dertil kommer, at der faktisk også fra Søfartsstyrelsen har ligget indstillinger om at bevare dele af de maritime uddannelser under MUV, altså Maritimt Uddannelsescenter Vest i Esbjerg og på Fanø, og den indstilling er blevet tilsidesat af en minister.
Anders Fogh Rasmussen (V), 2006-01-25:
Jeg vil godt minde om, at når der blev truffet en beslutning om at fjerne tilskuddet til Maritimt Uddannelsescenter Vest, så skyldtes det jo i hovedsagen problemer med at tiltrække studerende til skibsofficersuddannelsen.
Jeg kan oplyse, at i 2003 optog MUV 18 – 18! – studerende, og skolen i Svendborg optog 113.
Man må jo gøre sig nogle overvejelser om, hvor stort og bredt et grundlag der trods alt skal være for at opretholde en uddannelse.
Der var altså kun 18 i 2003, og det er jo også grunden til, at et meget bredt flertal i Folketinget stod bag den her aftale.
Alle partier undtagen Enhedslisten stod bag den her aftale, også hr. Kim Mortensens eget parti har bakket økonomi- og erhvervsministeren op i den her reform, og på den baggrund er det lidt besynderligt, at hr. Kim Mortensen fortsætter sit felttog mod økonomi- og erhvervsministeren.
Hr. Kim Mortensen skulle tage en diskussion med sit eget parti.
Kim Mortensen (S), 2006-01-25:
Jeg oplever sådan set ikke, at det er et felttog eller en fortsættelse af noget felttog mod økonomi- og erhvervsministeren.
Det er faktisk en situation, hvor der er en væsentlig del af en befolkningsgruppe i Esbjerg og på Fanø, der føler, at denne beslutning er truffet hen over hovedet på dem, der har engagement i det, dem, der har interesser i det, og ikke mindst dem, der sidder med de her uddannelser.
I 1999, hvor der blev foreslået ændringer i strukturen på de maritime uddannelser, var der en høringsfase, der trods alt gav navigationsskolen i Marstal på Ærø en mulighed for at komme med nogle argumenter, få saglighed ind i debatten om, hvad det er for et grundlag, man træffer beslutningen på.
Den høringsfase har der ikke været i den her situation.
Anders Fogh Rasmussen (V), 2006-01-25:
Jeg må fuldstændig afvise påstanden om, at det her skulle være foregået hen over hovedet på nogen.
Tværtimod har der jo været en meget almindelig proces, som starter med, at der bliver sendt sådan en søfartspolitisk vækststrategi ud i en meget bred høring, og de høringssvar, der kommer ind, indgår så i drøftelserne mellem ministeren og de politiske partier.
Disse drøftelser startede i begyndelsen af 2004 og blev afsluttet i juni 2004, hvor alle Folketingets partier undtagen Enhedslisten stod bag aftalen, og så blev den politiske aftale i øvrigt udmøntet på finansloven for 2005.
Der har været en fuldstændig åben proces her i Folketinget, hvor det endda ender på finansloven, og hvor alle har haft lejlighed til at debattere det, så jeg må fuldstændig afvise påstanden om, at det skulle være foregået hen over hovedet på nogen.
Kim Mortensen (S), 2006-01-25:
Det skal ikke være et længere polemisk indlæg.
Anders Fogh Rasmussen (V), 2006-01-25:
Jeg vil blot sige afrundende om det her, at jeg da har fuld respekt for, at ethvert folketingsmedlem har et ønske om at rejse lokale sager, og det forstår jeg også godt at hr. Kim Mortensen har en interesse i.
Jeg er bare nødt til at minde om, at hr. Kim Mortensens eget parti står bag den aftale, der er indgået om denne reform af de maritime uddannelser.
En gang imellem er man nødt til at træffe nogle ubehagelige beslutninger om at flytte og nedlægge institutioner, og det er selvfølgelig altid ubehageligt i det lokalområde, det går ud over.
Derfor prøver regeringen også at få en regional balance i det ved så vidt som muligt at tage hensyn til det pågældende regionale område i andre sammenhænge.
Det er lige præcis, hvad vi har forsøgt at gøre, og netto er EsbjergFanø-området altså blevet tilført statslige arbejdspladser ved en række af de beslutninger, der er blevet truffet af denne regering.
For det første kan jeg gentage, hvad jeg allerede sagde på det pågældende pressemøde: Regeringen har ikke til hensigt at ændre kontanthjælpsloftet.
For det andet kan jeg gentage, hvad jeg allerede har svaret, nemlig at det, jeg har bedt socialministeren om at se på, er initiativer, der kan bidrage til at forbedre sindslidendes livsvilkår og fremme deres muligheder for beskæftigelse.